**Ministru kabineta noteikumu projekta**

**“Grozījumi Ministru kabineta 2000.gada 26.septembra noteikumos Nr.330 “Vakcinācijas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta noteikumu projekts „Grozījumi Ministru kabineta 2000.gada 26.septembra noteikumos Nr.330 „Vakcinācijas noteikumi”” (turpmāk – noteikumu projekts) izstrādāts saskaņā ar Ministru kabineta 2012.gada 21.februāra rīkojuma Nr.101 „Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju” (turpmāk – MK rīkojums Nr.101) 1., 2. un 17.punktu.  |
|  2. |  Pašreizējā situācija un problēmas | Ministru kabineta 2000.gada 26. septembra noteikumu Nr.330 „Vakcinācijas noteikumi”” (turpmāk – MK noteikumi) otrā nodaļa nosaka vakcinācijas plānošanu un organizēšanu, kuru atbilstoši kompetencei veic valsts aģentūra „Latvijas Infektoloģijas centrs” (turpmāk - Infektoloģijas centrs) un Infektoloģijas centra reģionu epidemiologi. 1.MK rīkojums Nr.101 paredz 2012.gada 1.aprīlī izveidot veselības ministra pakļautībā esošu tiešās pārvaldes iestādi „Slimību profilakses un kontroles centrs” (turpmāk - Slimību profilakses un kontroles centrs) un nodot Infektoloģijas centra pārvaldes uzdevumus Slimību profilakses un kontroles centram un sabiedrībai ar ierobežotu atbildību “Rīgas Austrumu klīniskā universitātes slimnīca” (rezultātā Infektoloģijas centrs beidz pastāvēt).2.Saskaņā ar MK rīkojuma Nr.101 3.punktu Infektoloģijas centra funkciju, pārvaldes uzdevumu, tiesību, saistību, finanšu līdzekļu, mantas un lietvedības pārņēmējs ir:3.1.Slimību profilakses un kontroles centrs - jomās, kas saistītas ar šādu uzdevumu izpildi: 3.1.2. plānot, koordinēt un kontrolēt imunizācijas programmas izpildi, plānot iedzīvotāju vakcināciju, apkopot vakcinācijas iestāžu vakcīnu pasūtījumus un gatavot vakcīnu pasūtījumus zāļu lieltirgotavām, nodrošināt vakcinācijas monitoringu un statistisko datu sagatavošanu, veikt vakcinācijas komplikāciju gadījumu epidemioloģisko izmeklēšanu.Līdz ar to vakcinācijas plānošanu un organizēšanu no 2012.gada 1.aprīļa veiks Slimību profilakses un kontroles centrs, tāpēc nepieciešams veikt tehniskus grozījumus MK noteikumos, aizstājot iestādes nosaukumu, un noteikt norādi uz reģionālo nodaļu. Savukārt saskaņā ar MK rīkojuma Nr.101 3.2. apakšpunktu sabiedrībai ar ierobežotu atbildību “Rīgas Austrumu klīniskā universitātes slimnīca” tiek nodoti Infektoloģijas centra pārvaldes uzdevumi: 3.2.1.veikt infekcijas slimību specifisko profilaksi un sniegt infekcijas slimību slimniekiem augsti kvalificētu un kvalitatīvu ambulatoro konsultatīvo un stacionāro sekundārā un terciārā līmeņa medicīnisko palīdzību, izmantojot mūsdienīgas diagnostikas metodes un efektīvu pretmikrobu un antivirālo terapiju. Līdz ar to nepieciešams veikt redakcionālas izmaiņas MK noteikumu 6.pielikuma 9.punktā, aizstājot institūcijas nosaukumu.Šobrīd MK noteikumos noteikts datums „piecpadsmitais” līdz kuram Infektoloģijas centrs apkopo datus par vakcinācijas iestāžu vakcīnu pasūtījumu un iesniedz tos zāļu lieltirgotavai. Ņemot vērā praktisko situāciju, datu apkopošanu nav iespējams veikt pāris dienu laikā, tāpēc nepieciešams šo termiņu pagarināt līdz katra mēneša astoņpadsmitajam datumam.  |
|  3. |  Saistītie politikas ietekmes novērtējumi un pētījumi | Projekts šo jomu neskar |
|  4. |  Tiesiskā regulējuma mērķis un būtība | Noteikumu projekts paredz:1. veikt tehniskus grozījumus, aizstājot iestādes nosaukumu valsts aģentūra „Latvijas Infektoloģijas centrs” ar vārdiem Slimību profilakses un kontroles centrs, un noteikt norādi uz reģionālo nodaļu;
2. precizēt institūciju sarakstu, kur var veikt vakcināciju pret dzelteno drudzi, aizstājot iestādes nosaukumu valsts aģentūra „Latvijas Infektoloģijas centrs” ar vārdiem „Sabiedrība ar ierobežotu atbildību „Rīgas Austrumu klīniskā universitātes slimnīca”;
3. veikt redakcionālus precizējumus datumā, kad tiks apkopoti dati par vakcinācijas iestāžu vakcīnu pasūtījumu un iesniegti zāļu lieltirgotavai.

Noteikumu projekts atrisinās 2.punktā minētās problēmas. |
|  5. |  Projekta izstrādē iesaistītās institūcijas | Veselības ministrija sadarbībā ar Infektoloģijas centru |
|  6. |  Iemesli, kādēļ netika nodrošināta sabiedrības līdzdalība | Ņemot vērā, ka noteikumu projekts paredz veikt tehniskus grozījumus, sabiedrības līdzdalība projekta izstrādē netika nodrošināta |
|  7. |  Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Ģimenes ārsti, aptuveni 1370 personas, Slimību profilakses un kontroles centra darbinieki, aptuveni 120 personas |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Netieši uz sabiedrības grupām, kuras plānots vakcinēt  |
|  3. |  Tiesiskā regulējuma finansiālā ietekme | Tiešas finansiālas izmaksas (nodokļi, nodevas, sodi, institūciju maksas pakalpojumi) nav paredzētas. Netiešas finansiālas izmaksas un ietekme uz ienākumiem nav. |
|  4. |  Tiesiskā regulējuma nefinansiālā ietekme | Aizstāj kompetentās iestādes nosaukumu un nosaka norādi uz reģionālām nodaļām |
|  5. |  Administratīvās procedūras raksturojums | Projekts šo jomu neskar |
|  6. |  Administratīvo izmaksu monetārs novērtējums | Projekts šo jomu neskar |
|  7. |  Cita informācija |  Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |

|  |  |  |
| --- | --- | --- |
|  1. |  Nepieciešamie saistītie tiesību aktu projekti |  Likumprojekts „Grozījumi Epidemioloģiskās drošības likumā”Ministru kabineta noteikumu projekts „Slimību profilakses un kontroles centra nolikums” |
|  2. |  Cita informācija | Veicot grozījumus Ministru kabineta 2000.gada 26.septembra noteikumos Nr. 330 „Vakcinācijas noteikumi”, tiks veikti arī redakcionāli grozījumi Epidemioloģiskās drošības likumā, kas satur normas par valsts aģentūras ”Latvijas Infektoloģijas centrs” kompetenci iedzīvotāju vakcinācijas jomā. Grozījumi Epidemioloģiskās drošības likumā izsludināti Valsts sekretāru sanāksmē 2012.gada 1.martā (VSS-223) prot.Nr. 9 34§. 2. Noteikumu projekts paredz, ka noteikumi stājas spēkā vienlaikus ar likumu "Grozījumi Epidemioloģiskās drošības likumā", kas saistīts ar Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju.Ministru kabineta noteikumu projekts „Slimību profilakses un kontroles centra nolikums” (turpmāk – nolikums) ir izsludināts Valsts sekretāru sanāksmē 2012.gada 23.februārī (VSS-167) prot. Nr.8 24.§. Šobrīd nolikums ir saskaņošanas procesā. |

|  |
| --- |
|  |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Slimību profilakses un kontroles centrs„Sabiedrība ar ierobežotu atbildību „Rīgas Austrumu klīniskā universitātes slimnīca” |
|  2. |  Projekta izpildes ietekme uz pārvaldes funkcijām | Jaunas funkcijas netiek noteiktas |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz funkciju paplašināšanu |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  6. |  Cita informācija | Nav |

Anotācijas III, V, VI sadaļa – projekts šīs jomas neskar.

Veselības ministre I.Circene

30.03.2012 9:11

882

D.Viļuma

dace.viluma@vm.gov.lv

67876080